CELEX: 22021D2323
Language: et
Date: 2021-12-21 00:00:00
Title: poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepinguga loodud partnerlusnõukogu otsus nr 2/2021, 21. detsember 2021, üleminekuperioodi pikendamise kohta, mille jooksul võib Ühendkuningriik teha erandi kohustusest kustutada reisijate broneeringuinfo pärast nende Ühendkuningriigist lahkumist [2021/2323]

29.12.2021   
               
               
                  ET
               
               
                  Euroopa Liidu Teataja
               
               
                  L 467/6
               
            
         POOLT EUROOPA LIIDU JA EUROOPA AATOMIENERGIAÜHENDUSE NING TEISELT POOLT SUURBRITANNIA JA PÕHJA-IIRI ÜHENDKUNINGRIIGI VAHELISE KAUBANDUS- JA KOOSTÖÖLEPINGUGA LOODUD PARTNERLUSNÕUKOGU OTSUS nr 2/2021,
         21. detsember 2021,
         üleminekuperioodi pikendamise kohta, mille jooksul võib Ühendkuningriik teha erandi kohustusest kustutada reisijate broneeringuinfo pärast nende Ühendkuningriigist lahkumist [2021/2323]
         PARTNERLUSNÕUKOGU,
         võttes arvesse ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelist kaubandus- ja koostöölepingut (edaspidi „kaubandus- ja koostööleping“), eriti selle artiklit 552,
         ning arvestades järgmist:
         
                     (1)
                  
                  
                     Artikli 552 lõikes 4 on sätestatud, et Ühendkuningriik kustutab reisijate broneeringuinfo (edaspidi „broneeringuinfo“) pärast nende Ühendkuningriigist lahkumist, välja arvatud juhul, kui riskihindamine osutab sellise broneeringuinfo säilitamise vajadusele.
                  
               
                     (2)
                  
                  
                     Artikli 552 lõikes 11 on sätestatud, et Ühendkuningriik võib teha kõnealuse artikli lõikest 4 ajutise erandi üleminekuperioodiks, kuni Ühendkuningriik on tehnilised kohandused võimalikult kiiresti rakendanud (edaspidi „üleminekuperiood“). Üleminekuperioodil takistab Ühendkuningriigi pädev asutus kustutamisele kuuluva broneeringuinfo kasutamist, kohaldades selle broneeringuinfo suhtes täiendavaid kaitsemeetmeid, mis on loetletud artikli 552 lõike 11 punktides a–d.
                  
               
                     (3)
                  
                  
                     Artikli 552 lõike 10 kohaselt kohaldatakse seda erandit juhul, kui ilmnevad erilised asjaolud, mis takistavad Ühendkuningriiki tegemast tehnilisi kohandusi, mis on vajalikud, et muuta broneeringuinfo töötlemise süsteemid, mida Ühendkuningriik kasutas siis, kui tema suhtes kohaldati liidu õigust, süsteemideks, mis võimaldaksid broneeringuinfot artikli 552 lõike 4 kohaselt kustutada (edaspidi „erilised asjaolud“).
                  
               
                     (4)
                  
                  
                     Artikli 552 lõikes 13 on sätestatud, et kui erilised asjaolud püsivad, pikendab partnerlusnõukogu üleminekuperioodi ühe aasta võrra.
                  
               
                     (5)
                  
                  
                     Ühendkuningriik esitas õiguskaitse ja õigusalase koostöö erikomiteele artikli 552 lõike 12 punkti b kohaselt hinnangu selle kohta, kas erilised asjaolud püsivad, koos kirjeldusega jõupingutuste kohta, mis on tehtud, et muuta Ühendkuningriigi broneeringuinfo töötlemise süsteemid süsteemideks, mis võimaldaksid broneeringuinfot artikli 552 lõike 4 kohaselt kustutada, ning artikli 552 lõike 12 punkti a kohaselt artikli 552 lõikes 7 osutatud sõltumatu haldusasutuse aruande ja artikli 525 lõikes 3 osutatud Ühendkuningriigi järelevalveasutuse arvamuse selle kohta, kas artikli 552 lõikega 11 ettenähtud kaitsemeetmeid on tulemuslikult kohaldatud; eelnimetatud dokumente täiendas Ühendkuningriigi järelevalveasutuse aruanne, mis saadi 30. novembril 2021.
                  
               
                     (6)
                  
                  
                     Õiguskaitse ja õigusalase koostöö erikomitee arutas aruannet ja hinnangut 19. oktoobril 2021 vastavalt artikli 552 lõikele 13.
                  
               
                     (7)
                  
                  
                     Lepinguosalised järeldavad, et erilised asjaolud püsivad,
                  
               ON VASTU VÕTNUD KÄESOLEVA OTSUSE:
         
            Artikkel 1
            Üleminekuperioodi, mille jooksul Ühendkuningriik võib teha erandi kaubandus- ja koostöölepingu artikli 552 lõikest 4, pikendatakse 31. detsembrini 2022.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel ja London, 21. detsember 2021
            
               
                  Partnerlusnõukogu nimel
               
               
                  kaaseesistujad
               
               Maroš ŠEFČOVIČ
               Elizabeth TRUSS